LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 208**

**2021.gada 8.jūnijā plkst.10.00**

Videokonferences formātā

Sēdē piedalās:

**komisijas deputāti:**

**Juris Rancāns**

**Edvīns Šnore**

**Jānis Ādamsons**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Vita Anda Tērauda**

**Atis Zakatistovs**

**uzaicinātās personas:**

* Finanšu ministrijas Finanšu tirgus politikas departamenta juriste **Liene Jenerte**
* Finanšu un kapitāla tirgus komisijas Juridiskās daļas vadītājs **Guntis Cerbulis**
* Latvijas Bankas Juridiskās pārvaldes vadītāja **Ilze Posuma**
* Latvijas Bankas padomes padomnieks **Edvards Kušners**
* Latvijas Bankas Juridiskās pārvaldes vadītāja vietniece **Iveta Krastiņa**
* Iekšlietu ministrijas parlamentārā sekretāre **Signe Bole**
* Iekšlietu ministrijas valsts sekretāra vietnieks, Juridiskā departamenta direktors **Vilnis Vītoliņš**
* Valsts policijas Galvenās kriminālpolicijas pārvaldes Starptautiskās sadarbības pārvaldes priekšnieks **Māris Geida**
* Iekšlietu ministrijas Valsts policijas Galvenās kārtības policijas pārvaldes Koordinācijas un kontroles pārvaldes Licencēšanas un atļauju sistēmas biroja priekšnieka vietnieks pulkvežleitnants **Andris Melkers**
* Ārlietu ministrijas parlamentārā sekretāre **Zanda Kalniņa-Lukaševica**
* Ārlietu ministrijas Konsulāri-tiesisko jautājumu nodaļas padomnieks **Kaspars Auziņš**
* Vides aizsardzības un reģionālās attīstības ministrijas parlamentārā sekretāre **Dace Bluķe**
* Aizsardzības ministrijas parlamentārā sekretāre **Baiba Bļodniece**
* Aizsardzības ministrijas Juridiskā departamenta Tiesību aktu nodaļas vadītāja **Vita Upeniece**
* Aizsardzības ministrijas Krīzes vadības departamenta Visaptverošas valsts aizsardzības ieviešanas koordinācijas nodaļas vecākā referente **Ieva Rubļevska**
* Tieslietu ministrijas valsts sekretāra vietniece **Laila Medina**
* Tieslietu ministrijas Nozaru politikas departamenta Kriminālsodu izpildes politikas nodaļas vadītāja **Kristīne Ķipēna**
* Latvijas Republikas Tiesībsarga biroja Pilsonisko un politisko tiesību nodaļas vecākā juriste **Simona Krastiņa**

**citas personas:**

**Saeimas Juridiskā biroja vecākā juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, K.Bumbiere, M.Veinalds, E.Kalniņa.**

**Sēdi vada:** komisijas priekšsēdētājs J.Rancāns

**Sēdi protokolē:** E.Kalniņa

**Sēdes veids:** atklāta

Darba kārtība:

**1. Grozījums Apsardzes darbības likumā (985/Lp13) 2. lasījums.**

**2. Grozījums Ieroču aprites likumā (989/Lp13) 2. lasījums.**

**3. Grozījums Latvijas Republikas Zemessardzes likumā (991/Lp13) 2. lasījums.**

**4. Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā (996/Lp13) 2. lasījums.**

**5. Grozījumi Šengenas informācijas sistēmas darbības likumā (869/Lp13) 2. lasījums.**

**6. Grozījumi Latvijas Republikas valsts robežas likumā (917/Lp13) 2. lasījums.**

**7. Dažādi.**

**J.Rancāns** atklāj sēdi un informē par izskatāmo darba kārtību un uzaicinātajām amatpersonām. Tālāk informē, ka pirmie 4 likumprojekti ir saistīti ar likumprojektu par grozījumiem Latvijas Bankas likumā.

**1. Grozījums Apsardzes darbības likumā (985/Lp13) 2. lasījums.**

J.Rancāns informē, ka par izskatāmo likumprojektu saņemti 6 priekšlikumi (viens Iekšlietu ministrijas priekšlikums un pieci Juridiskā biroja izstrādātie priekšlikumi), un aicina tos izskatīt numuru secībā.

V.Vītoliņš informē, ka IeM priekšlikums ir izstrādāts saistībā ar ST pieņemto spriedumu un tajā noteikto principu, ka būtu nepieciešams veikt individuālo izvērtējumu par katras personas attiecīgo situāciju (kontekstā ar ārstu atzinumu), un tikai tad lemt par apsardzes darbības sertifikāta izsniegšanu personām, kas atkarīgas no alkohola. ST uzskata, ka liegums nav pamatots, un pašreiz likumā tas ir interpretējams kā absolūts.

Priekšlikumā piedāvāts liegumam noteikt papildu kritēriju – šādai personai sertifikāta izsniegšana būtu liedzama tikai tādos gadījumos, ja tiktu konstatēts pamats apšaubīt attiecīgās personas spēju sniegt apsardzes darbības pakalpojumus. Identiska situācija tika konstatēta arī attiecībā uz komercdarbību – komercdarbību veicošās personas nevar saņemt apsardzes darbības speciālo atļauju (licenci) šī paša iemesla dēļ – identiski šis priekšlikums arī paredz koriģēt šo aizliegumu.

Priekšlikumā arī ietverts deleģējums MK paredzēt medicīniskās pretindikācijas, kādā veidā šī situācija būtu konstatējama. VM ir izteikusi gatavību izstrādāt MK noteikumus, kas noteiktu prasības sertifikātu saņemšanai un kārtību, kādā tos izsniedz, katrai personai precīzi nosakot diagnozes u.c. medicīniskos traucējumus.

L.Millere skaidro, ka neiebilst pret priekšlikumā ietverto būtību – saturiski tas ir atbilstošs ST spriedumam un tas ir izpildes jautājums. Problēma ir tā, ka priekšlikums nav noformēts atbilstoši juridiskās tehnikas prasībām, tādēļ tiek piedāvātas JB izstrādātās iespējamās komisijas priekšlikumu redakcijas, kas pilnībā neko nemaina pēc būtības, bet tikai pēc formas, tādēļ tiek piedāvāts likumprojektu papildināt ar jauniem pantiem, neskarot pirmajā lasījumā pieņemtā likumprojekta vienīgo pantu, kā arī papildinot likumprojektu ar pārejas noteikumu 13.1 punktu, kas tiek veidots tādēļ, ka jāņem vērā, ka 2022.gada 1.jūlijā stāsies spēkā Saeimas jau pieņemtie grozījumi šajā likumā – tur vēl nāks klāt pārejas noteikumi. Tas, kas attiecas uz grozījumiem saistībā ar LB likumu – tas būtu kā šis 13.1 punkts pārejas noteikumos, savukārt pats grozījumu likumprojekts stātos spēkā 2022.gada 1.janvārī kā piedāvā IeM.

V.Vītoliņam iebildumu nav.

J.Rancāns komentē, ka priekšlikums Nr.1 būs daļēji atbalstīts, iekļaujot komisijas priekšlikumos Nr.2, 3., 4., 5. un 6, kuri būs atbalstīti.

L.Millere apstiprina.

**J.Ādamsons** vaicā par to, kur runa ir par licenci – kā būs ar tiem, kam jau ir piemērots apsūdzētā statuss kriminālprocesā, kā tiks risināti tie jautājumi šādā gadījumā.

**V.Vītoliņš** atbild, ka šis jautājums ir jāvērtē un jālemj par to. Šobrīd nav atbildes pēc būtības.

**L.Millere** papildina, ka likumā ir regulējums, kas paredz, ja persona neatbilst 7.pantā noteiktajām prasībām – un konkrēti šajā gadījumā – kļuvusi par apsūdzēto, un viņai ir izsniegta licence, tad licence ir anulējama.

**J.Ādamsons** aicina šo jautājumu pārdomāt, jo ir konkrēti gadījumi, kad tas netiek piemērots.

**A.Melkers** informē, ka praksē šādu gadījumu nav – ikdienā tiek veikts monitorings, kas attiecas uz valdes locekļiem – licence šādā gadījumā (ja noteikts apsūdzētā statuss) netiktu izsniegta; attiecīgi, ja licence būtu izsniegta, un laika gaitā tiek saņemts paziņojums (par apsūdzētā statusu) – licence tiktu anulēta, jeb arī uzņēmums veiktu izmaiņas valdes sastāvā.

**J.Rancāns** aicina deputātus atbalstīt šos priekšlikumus – priekšlikums Nr.1 būs daļēji atbalstīts, iekļauts komisijas priekšlikumos Nr.2, 3., 4., 5. un 6. Priekšlikumi Nr.2, 3., 4., 5. un 6 būs atbalstīti.

**Nr.1** – Iekšlietu ministra S.Ģirģena priekšlikums – Izteikt likumprojektu ieteiktā redakcijā.

*Priekšlikums* ***Nr.1*** *komisijā* ***daļēji******atbalstīts, iekļaujot komisijas priekšlikumos****.*

**Nr.2** – Aizsardzības, iekšlietu un korupcijas novēršanas komisijas priekšlikums – Papildināt likumprojektu ar jaunu pantu ieteiktā redakcijā.

*Priekšlikums* ***Nr.2*** *komisijā* ***atbalstīts****.*

**Nr.3** – Aizsardzības, iekšlietu un korupcijas novēršanas komisijas priekšlikums – Papildināt likumprojektu ar jaunu pantu ieteiktā redakcijā.

*Priekšlikums* ***Nr.3*** *komisijā* ***atbalstīts****.*

**Nr.4** – Aizsardzības, iekšlietu un korupcijas novēršanas komisijas priekšlikums – Papildināt likumprojektu ar jaunu pantu ieteiktā redakcijā.

*Priekšlikums* ***Nr.4*** *komisijā* ***atbalstīts****.*

**Nr.5** – Aizsardzības, iekšlietu un korupcijas novēršanas komisijas priekšlikums – Papildināt likumprojektu ar jaunu pantu ieteiktā redakcijā.

*Priekšlikums* ***Nr.5*** *komisijā* ***atbalstīts****.*

**Nr.6** – Aizsardzības, iekšlietu un korupcijas novēršanas komisijas priekšlikums – Izteikt likumprojekta spēkā stāšanās noteikumu ieteiktā redakcijā.

*Priekšlikums* ***Nr.6*** *komisijā* ***atbalstīts****.*

**J.Rancāns** informē, ka visi priekšlikumi ir izskatīti un aicina deputātus balsot par likumprojekta “Grozījums Apsardzes darbības likumā” (985/Lp13) atbalstīšanu kopumā otrajam lasījumam.

*Notiek balsošana*.

*Par – 9 (J.Rancāns, E.Šnore, J.Ādamsons, R.Bergmanis, I.Klementjevs, A.Latkovskis, M.Možvillo, V.A.Tērauda, A.Zakatistovs); pret – nav; atturas – nav.*

*Komisija* ***atbalsta*** *likumprojekta virzību otrajam lasījumam.*

**LĒMUMS:**

- atbalstīt likumprojektu “Grozījums Apsardzes darbības likumā” (985/Lp13)un virzīt to izskatīšanai Saeimas sēdē otrajā lasījumā;

- priekšlikumu iesniegšanas termiņš trešajam lasījumam – 5 dienas.

**2. Grozījums Ieroču aprites likumā (989/Lp13) 2. lasījums.**

**J.Rancāns** informē, ka par izskatāmo likumprojektu priekšlikumi nav saņemti.

**J.Rancāns** aicina deputātus balsot par likumprojekta “Grozījums Ieroču aprites likumā” (989/Lp13) atbalstīšanu otrajam lasījumam.

*Notiek balsošana*.

*Par – 9 (J.Rancāns, E.Šnore, J.Ādamsons, R.Bergmanis, I.Klementjevs, A.Latkovskis, M.Možvillo, V.A.Tērauda, A.Zakatistovs); pret – nav; atturas – nav.*

*Komisija* ***atbalsta*** *likumprojekta virzību otrajam lasījumam.*

**LĒMUMS:**

- atbalstīt likumprojektu “Grozījums Ieroču aprites likumā” (989/Lp13)un virzīt to izskatīšanai Saeimas sēdē otrajā lasījumā;

- priekšlikumu iesniegšanas termiņš trešajam lasījumam – 5 dienas.

**3. Grozījums Latvijas Republikas Zemessardzes likumā (991/Lp13) 2. lasījums.**

**J.Rancāns** informē, ka par izskatāmo likumprojektu priekšlikumi nav saņemti.

**J.Rancāns** aicina deputātus balsot par likumprojekta “Grozījums Latvijas Republikas Zemessardzes likumā” (991/Lp13) atbalstīšanu kopumā otrajam lasījumam.

*Notiek balsošana*.

*Par – 9 (J.Rancāns, E.Šnore, J.Ādamsons, R.Bergmanis, I.Klementjevs, A.Latkovskis, M.Možvillo, V.A.Tērauda, A.Zakatistovs); pret – nav; atturas – nav.*

*Komisija* ***atbalsta*** *likumprojekta virzību otrajam lasījumam.*

**LĒMUMS:**

- atbalstīt likumprojektu “Grozījums Latvijas Republikas Zemessardzes likumā” (991/Lp13)un virzīt to izskatīšanai Saeimas sēdē otrajā lasījumā;

- priekšlikumu iesniegšanas termiņš trešajam lasījumam – 5 dienas.

**4. Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā (996/Lp13) 2. lasījums.**

**J.Rancāns** informē, ka par izskatāmo likumprojektu priekšlikumi nav saņemti.

**J.Rancāns** aicina deputātus balsot par likumprojekta “Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā” (996/Lp13) atbalstīšanu otrajam lasījumam.

*Notiek balsošana*.

*Par – 9 (J.Rancāns, E.Šnore, J.Ādamsons, R.Bergmanis, I.Klementjevs, A.Latkovskis, M.Možvillo, V.A.Tērauda, A.Zakatistovs); pret – nav; atturas – nav.*

*Komisija* ***atbalsta*** *likumprojekta virzību otrajam lasījumam.*

**LĒMUMS:**

- atbalstīt likumprojektu “Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā” (996/Lp13)un virzīt to izskatīšanai Saeimas sēdē otrajā lasījumā;

- priekšlikumu iesniegšanas termiņš trešajam lasījumam – 5 dienas.

J.Rancāns informē, ka tālāk darba kārtībā ir vēl divi likumprojekti.

**5. Grozījumi Šengenas informācijas sistēmas darbības likumā (869/Lp13) 2. lasījums.**

**J.Rancāns** informē, ka par izskatāmo likumprojektu priekšlikumi nav saņemti.

**J.Rancāns** aicina deputātus balsot par likumprojekta “Grozījumi Šengenas informācijas sistēmas darbības likumā” (869/Lp13) atbalstīšanu otrajam lasījumam.

*Notiek balsošana*.

*Par – 9 (J.Rancāns, E.Šnore, J.Ādamsons, R.Bergmanis, I.Klementjevs, A.Latkovskis, M.Možvillo, V.A.Tērauda, A.Zakatistovs); pret – nav; atturas – nav.*

*Komisija* ***atbalsta*** *likumprojekta virzību otrajam lasījumam.*

**LĒMUMS:**

- atbalstīt likumprojektu “Grozījumi Šengenas informācijas sistēmas darbības likumā” (869/Lp13)un virzīt to izskatīšanai Saeimas sēdē otrajā lasījumā;

- priekšlikumu iesniegšanas termiņš trešajam lasījumam – 5 dienas.

**6. Grozījumi Latvijas Republikas valsts robežas likumā (917/Lp13) 2. lasījums.**

**J.Rancāns** informē, ka par izskatāmo likumprojektu priekšlikumi nav saņemti.

**J.Ādamsons** vēlas precizēt, vai jēdziens “teritoriālā jūra” nebūtu aizstājams ar jēdzienu “teritoriālie ūdeņi”, kā arī vēlas dzirdēt skaidrojumu, kas ir “citi ārvalstu valsts dienestu kuģi”.

**I.Rubļevska** skaidro, ka ar jēdzienu “citi ārvalstu valsts dienestu kuģi” ir domāti visi valsts dienestu kuģi, kas nav karakuģi. Attiecībā par jēdziena “teritoriālā jūra” aizstāšanu ar jēdzienu “teritoriālie ūdeņi” – apsolās iesniegt precizētu redakciju uz 3.lasījumu.

**J.Rancāns** aicina deputātus balsot par likumprojekta “Grozījumi Latvijas Republikas valsts robežas likumā” (917/Lp13) atbalstīšanu otrajam lasījumam.

*Notiek balsošana*.

*Par – 8 (J.Rancāns, E.Šnore, J.Ādamsons, R.Bergmanis, A.Latkovskis, M.Možvillo, V.A.Tērauda, A.Zakatistovs); pret – nav; atturas – nav; I.Klementjevs – nav sasniedzams.*

*Komisija* ***atbalsta*** *likumprojekta virzību otrajam lasījumam.*

**LĒMUMS:**

- atbalstīt likumprojektu “Grozījumi Latvijas Republikas valsts robežas likumā” (917/Lp13)un virzīt to izskatīšanai Saeimas sēdē otrajā lasījumā;

- priekšlikumu iesniegšanas termiņš trešajam lasījumam – 5 dienas.

**7. Dažādi.**

**R.Bergmanis** atgādina, ka komisija joprojām ir atbildīga par Covid situāciju. Šobrīd, strauji tuvojoties “luksofora” skaitļiem, nākamajā nedēļā vēlētos saņemt SPKC apkopojumu par aktuālo situāciju.

**J.Rancāns** skaidro, ka bija plānots rītdien skatīt grozījumu MK noteikumos. Darba kārtība tika mainīta, jo mainījies iekšlietu ministrs – būtu korekti uzklausīt jauno ministri. Piedāvā skatīties tuvāk nedēļas beigām, ja atvieglojumi netiks papildināti, varētu plānot nākamajā trešdienā komisijas sēdi par aktuālo Covid situāciju, kā arī izskatīt MK noteikumu grozījumus.

**V.A.Tērauda** vērš uzmanību, ka ELK saņemti divi Eiropas revīzijas palātas ziņojumi – 1) par FRONTEX atbalstu ārējo robežu pārvaldībai (secinājums – nav pietiekami efektīvs); 2) par to, kādā veidā Eiropa tiek vai netiek galā ar dezinformāciju. Ir piedāvājums prezentēt piedāvājumus un iesaistīties diskusijā ar parlamentāriešiem. Ziņojumus pārsūtīs uz komisijas e-pastu.

**J.Rancāns** komentē komisijas lielo noslodzi, bet aicina deputātus piedalīties.

**J.Ādamsons** vēlas saprast rītdienas sēdes formātu. Par FRONTEX ziņojumu – varbūt jaunā ministre varētu atbildēt uz interesējošiem jautājumiem.

**J.Rancāns** piebilst, ka deputāti varēs uzdot jautājumus ministrei personīgi – komisijā tiks uzklausīta ministre par izvirzītajām prioritātēm un varēs uzdot komisijas deputātus interesējošos jautājumus.

**J.Ādamsons** vaicā, kas ir IeM parlamentārais sekretārs.

**J.Rancāns** atbild, ka Mārtiņš Šteins.

**A.Latkovskis** informē, ka ceturtdien valdība pārskatīs lielu daļu ierobežojumu, ierosina tos sagaidīt un tikai tad skatīt komisijā.

**J.Rancāns** piekrīt, ka pēc šiem valdības lēmumiem būs skaidrība, vai un ko skatīt komisijā nākamnedēļ.

J.Rancāns pateicas uzaicinātajām personām par dalību komisijas sēdē un slēdz sēdi.

Sēde pabeigta plkst. 10.40.

Komisijas priekšsēdētājs (paraksts\*) J.Rancāns

Komisijas sekretārs (paraksts\*) E.Šnore